LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2012 M. SAUSIO 12 D. ĮSAKYMO NR. D1-29 „DĖL STATINIŲ STATYBOS TECHNINĖS VEIKLOS PAGRINDINIŲ SRIČIŲ VADOVŲ TEISINIŲ ŽINIŲ EGZAMINŲ PROGRAMŲ TVIRTINIMO“ PAKEITIMO

2014 m. vasario 17 d. Nr. D1-152

Vilnius

P a k e i č i u teisinių žinių programą Lietuvos ir užsienio statybos inžinieriams, siekiantiems Lietuvos Respublikoje eiti statybos techninės veiklos pagrindinių sričių vadovų ir teritorijų planavimo specialistų pareigas, patvirtintą 2012 m. sausio 12 d. įsakymu Nr. D1-29 „Dėl statinių statybos techninės veiklos pagrindinių sričių vadovų teisinių žinių egzaminų programų tvirtinimo“:

1. Pakeičiu 1 punktą ir jį išdėstau taip:

„1. Teisinių žinių programa Lietuvos ir užsienio statybos inžinieriams, siekiantiems Lietuvos Respublikoje eiti statybos techninės veiklos pagrindinių sričių vadovų pareigas (toliau – Programa), nustato Lietuvos ir užsienio statybos inžinierių, siekiančių Lietuvos Respublikoje eiti statybos techninės veiklos pagrindinių sričių vadovų pareigas (toliau – Pareiškėjai), teisinių žinių apimtį ir detalumą.

2. Pakeičiu 4.2.3 papunktį ir jį išdėstau taip:

„4.2.3. STR 1.01.06:2013 „Ypatingi statiniai“;“

3. Pripažįstu netekusiais galios 4.3.2, 4.3.3 papunkčius.

4. Pripažįstu netekusiu galios 4.1.5 papunktį.

5. Pripažįstu netekusiu galios 5.4 papunktį.

6. Pakeičiu 6.1.1 papunkčio pirmąją pastraipą ir ją išdėstau taip:

„Eil. Nr.	Skyriai/Temos	Teisės aktai	Grupės
6.1.1	Teisės eiti statybos techninės veiklos pagrindinių sričių vadovų pareigas įgijimo tvarka	STR 1.02.06:2012 III–VI, VIII, IX sk., 2 priedas	I, II, III“

7. Pakeičiu 6.2.1 papunkčio pirmąją pastraipą ir ją išdėstau taip:

„6.2.1	Normatyvinių statybos techninių dokumentų sistema	Statybos įstatymas 1, 2, 7-9 str. [4.1.1];	I, II, III“

8. Pakeičiu 6.3.1 papunkčio pirmąją pastraipą ir ją išdėstau taip:

„6.3.1	Statinio sąvoka	Statybos įstatymas 2, 5 str. [4.1.1]	I, II, III“

9. Pakeičiu 6.4.1 papunkčio pirmąją pastraipą ir ją išdėstau taip:

„6.4.1	Statybos techninės veiklos pagrindinės sritys	Statybos įstatymas 2, 10 str. [4.1.1]	I, II, III“

10. Pakeičiu 6.4.2 papunkčio pirmąją pastraipą ir ją išdėstau taip:

„6.4.2	Statybos dalyviai	Statybos įstatymas 2, 11-18 str. [4.1.1]	I, II, III“

11. Pakeičiu 6.4.3 papunkčio pirmąją pastraipą ir ją išdėstau taip:

„6.4.3	Projektavimas	Statybos įstatymas 2, 20, 21, 22 str. [4.1.1]	I, II“

12. Pakeičiu 6.4.9 papunkčio pirmąją pastraipą ir ją išdėstau taip:

„6.4.9	Statybos sustabdymas	Statybos įstatymas 2, 28, 33, str. [4.1.1]	I, III“

13. Pakeičiu 6.6 papunktį ir jį išdėstau taip:

„6.6	TERITORIJŲ PLANAVIMAS
6.6.1	Statybos inžinierius privalo žinoti: - Teritorijų planavimo lygmenis; - Teritorijų planavimo dokumentų rūšis, objektus ir uždavinius; - Teritorijų planavimo politiką formuojančias ir įgyvendinančias institucijas; - Teritorijų planavimo organizatorius ir iniciatorius, jų teises ir pareigas; - Teritorijų planavimo dokumentus tvirtinančias institucijas; - Kvalifikacinius reikalavimus kompleksinio teritorijų planavimo dokumentų rengėjams. - Teritorijų planavimo viešinimo būdus; - Valstybinės teritorijų planavimo priežiūros institucijas.	Teritorijų planavimo įstatymas 2,4-6, 11,14, 17, 21, 24, 31,32, 40, str.	I“

14. Pakeičiu 6.7.1 papunktį ir jį išdėstau taip:

„6.7.1	Saugomų teritorijų įstatymas Statybos inžinierius privalo žinoti: - Saugomų teritorijų apibrėžimą; - Rezervatų, draustinių, paveldo objektų, valstybinių, (nacionalinių ir regioninių) parkų, apibrėžimus ir rūšis; - Veiklos rezervatuose reglamentavimą; - Veiklos draustiniuose reglamentavimą; - Veiklos paveldo objektų teritorijose reglamentavimą; - Veiklos valstybiniuose parkuose reglamentavimą; - Paviršinio vandens telkinių apsaugos zonos ir veiklos jose reglamentavimą; - Žemės savininkų, valdytojų ir naudotojų teisės ir pareigas saugomose teritorijose	Saugomų teritorijų įstatymas 2, 7, 9, 11, 13, 20, 27, 31 str. [4.1.3]	I“

15. Pakeičiu 6.8.1 papunkčio pirmąją pastraipą ir ją išdėstau taip:

„6.8.1	Nekilnojamojo kultūros paveldo apsaugos įstatymas	Nekilnojamojo kultūros paveldo apsaugos įstatymas 2, 5, 13, 17-21, 23 str. [4.1.4]	I, II, III“

16. Pakeičiu 6.9.1 papunkčio pirmąją pastraipą ir ją išdėstau taip:

„6.9.1	Planuojamos ūkinės veiklos poveikio aplinkai vertinimo įstatymas	Planuojamos ūkinės veiklos poveikio aplinkai vertinimo įstatymas 2, 4, 5, 6, str. 1 priedas [4.1.7]	I“

17. Pakeičiu 6.9.2 papunktį ir jį išdėstau taip:

„6.9.2	Atliekų tvarkymas Statybos inžinierius privalo žinoti: - Statybinių atliekų tvarkymo taisykles.	Statybinių atliekų tvarkymo taisyklės [4.4.1].	I, III“

Aplinkos ministras	Valentinas Mazuronis